Πληροφορίες: Χριστίνα Σαμαρά

**Αθήνα: 01.07.2015**

 **Αρ. Πρωτ.: 1825**

**Προς: κ. Π. Σκουρλέτη, Υπουργό Εργασίας, Κοινωνικής Ασφάλισης και Κοινωνικής Αλληλεγγύης**

**Κοιν: - Πίνακας Αποδεκτών**

**Θέμα: «Άμεση έκδοση της προβλεπόμενης από την παρ. δ του άρθρου 35 του ν.4325/15 ΚΥΑ για τη χρηματοδότηση της παράτασης του προγράμματος των Κέντρων Διημέρευσης Ημερήσιας Φροντίδας (Κ.Δ.Η.Φ. Α.μεΑ.)»**

***Κύριε Υπουργέ,***

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) και η Πανελλήνια Ομοσπονδία Συλλόγων Γονέων και Κηδεμόνων Ατόμων με Αναπηρία (Π.Ο.Σ.Γ.Κ.ΑμεΑ.) για ακόμη μια φορά ζητούν εναγωνίως την άμεση έκδοση της προβλεπόμενης από την παρ. δ του άρθρου 35 του ν.4325/15 ΚΥΑ για τη χρηματοδότηση της παράτασης του προγράμματος των Κέντρων Διημέρευσης Ημερήσιας Φροντίδας (Κ.Δ.Η.Φ. Α.μεΑ.) που προσφέρουν υποστηρικτικές υπηρεσίες στα άτομα με βαριές και πολλαπλές αναπηρίες.

Οι γονεϊκοί φορείς-μέλη της Π.Ο.Σ.Γ.Κ.Α.μεΑ., που υλοποιούν μέσω των Κ.Δ.Η.Φ.Α.μεΑ. το Πρόγραμμα: «Ενέργειες Στήριξης Ηλικιωμένων και Λοιπών Ατόμων που χρήζουν βοήθειας για την ενίσχυση της απασχολησιμότητας των εμμέσως ωφελούμενων ατόμων», (άρθρο 14, παρ. 3 του Ν. 4312/2014, όπως αυτό τροποποιήθηκε με το άρθρο 35 του Ν. 4325/15), αναμένουν εδώ και έξι μήνες την έκδοση της σχετικής ΚΥΑ, καθώς και της Προγραμματικής Σύμβασης (όπως αναφέρεται στο Ν. 4312/2014) προκειμένου να προχωρήσει η χρηματοδότησή τους.

Η μη έκδοση όμως της προβλεπόμενης ΚΥΑ, σε συνδυασμό με τη μη επιχορήγηση των φορέων αυτών από το Υπουργείο Εργασίας μέσω των Περιφερειών, έχουν δημιουργήσει στους εν΄ λόγω Φορείς δυσεπίλυτα προβλήματα σχετικά με τη χρηματοδότησή τους, με κίνδυνο την κατάρρευση όλων αυτών των γονεϊκών δομών μη κερδοσκοπικού χαρακτήρα που προσφέρουν υποστηρικτικές υπηρεσίες στα άτομα με βαριές και πολλαπλές αναπηρίες.

***Κύριε Υπουργέ,***

Ζητάμε την ανταπόκρισή σας σε αυτή την ύστατη κραυγή απόγνωσης και να προβείτε άμεσα στις απαραίτητες ενέργειες για την έκδοση της προβλεπόμενης από την παρ. δ του άρθρου 35 του ν.4325/15 ΚΥΑ για τη χρηματοδότηση της παράτασης του προγράμματος των Κέντρων Διημέρευσης Ημερήσιας Φροντίδας (Κ.Δ.Η.Φ. Α.μεΑ.).

Αναμένοντας την ενημέρωσή μας επί των ενεργειών σας,

 **Με εκτίμηση**

 **Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ**

 **Ι. ΒΑΡΔΑΚΑΣΤΑΝΗΣ ΧΡ. ΝΑΣΤΑΣ**

**Πίνακας Αποδεκτών:**

- Αναπληρώτρια Υπουργό Εργασίας, κα Θ. Φωτίου

- Αναπληρωτή Υπουργό Κοινωνικής Ασφάλισης, κ. Δ. Στρατούλη

- Υπουργό Οικονομικών, κ. Γ. Βαρουφάκη

- Υπουργό Εσωτερικών και Διοικητικής Ανασυγκρότησης, κ. Ν. Βούτση

- Γεν. Γραμματέα Πρόνοιας, κα Μ. Κουτσούρη

- Κοινοβουλευτική ομάδα ΣΥΡΙΖΑ

- Κοινοβουλευτική ομάδα ΝΔ

- Κοινοβουλευτική ομάδα «ΤΟ ΠΟΤΑΜΙ»

- Κοινοβουλευτική ομάδα ΑΝΕΛ

- Κοινοβουλευτική ομάδα ΚΚΕ

- Κοινοβουλευτική ομάδα ΠΑΣΟΚ

-Π.Ο.Σ.Γ.Κ.Α.μεΑ.

-Φορείς-Μέλη Π.Ο.Σ.Γ.Κ.Α.μεΑ.